《和孙司成戏简张黄门使汴不果》
明代·尹台

洛水嵩云空尔思，春新环佩尚仙墀。桐圭未授周封典，柏卣仍陪汉会仪。

赤驷马卿能献赋，黄门扬子亦通奇。时艰出入臣劳地，况有华才结主知。

作者简介：（1506—1579）明吉安府永新人，字崇基，号洞山先生。嘉靖十四年进士。授编修。迁国子司业，所奖拔多为名士。旋还任修撰，专理诰敕。忤仇鸾，几得罪，会鸾先被杀，乃已。严嵩欲结为姻好，拒之，遂有怨。出为南京祭酒，将行，劝嵩勿害杨继盛。历官为南京礼部尚书。留意理学，其学不傍门户，能密自体验。有《洞农堂集》。